turjo4nis/wikipedia-bn-dump-20250701 huggingface dataset:
অ্যালান ডেভিডসন

অ্যালান কিথ ডেভিডসন, এএম, এমবিই (; জন্ম: ১৪ জুন, ১৯২৯) নিউ সাউথ ওয়েলসের গসফোর্ড এলাকার লিসারোতে জন্মগ্রহণকারী বিখ্যাত ও সাবেক অস্ট্রেলীয় আন্তর্জাতিক ক্রিকেট তারকা। ১৯৫০-এর দশক থেকে ১৯৬০-এর দশক পর্যন্ত অস্ট্রেলিয়া ক্রিকেট দলে প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলেন। দ্য ক্ল ডাকনামে পরিচিত অ্যালান ডেভিডসন নিচেরসারির কার্যকরী বামহাতি ব্যাটসম্যান ও বামহাতি ফাস্ট-মিডিয়াম বোলিংয়ে পারদর্শীতা দেখান।

খেলোয়াড়ী জীবন 
ছয় ফুট উচ্চতাসম্পন্ন দীর্ঘদেহী ডেভিডসন দলের বোলিং উদ্বোধনে নামতেন। ব্যাটিংয়ে দীর্ঘ দূরত্ব অতিক্রমে ছক্কা হাঁকাতেন। ১৯৫০-এর দশক থেকে ১৯৬০-এর দশকের প্রথমদিকে অস্ট্রেলিয়া ক্রিকেট দলের প্রধান পেস আক্রমণে ভূমিকা রাখেন। ১৯৫০-এর দশকের শেষদিক থেকে তাকে বিশ্বের অন্যতম সেরা পেস বোলার হিসেবে গণ্য করা হতো। ধ্রুপদী বোলিং ভঙ্গীমা সহকারে শেষদিকে বলে সুইং করাতেন।

তাকেসহ পাকিস্তানের ওয়াসিম আকরামকে টেস্ট ক্রিকেটের ইতিহাসে সেরা বামহাতি ফাস্ট বোলাররূপে বিবেচনা করা হয়। বলে নিয়ন্ত্রণ বজায় রেখে ওভারপ্রতি ২ রানেরও কম দেন। বিশ্বযুদ্ধ পরবর্তীকালে আরও দুইজন বোলার বোলিং গড়ে তার তুলনায় ভাল অবস্থানের রয়েছেন। এছাড়াও কাছাকাছি এলাকায় অবস্থান করে ক্যাচ নেয়া ও দূর থেকে বলকে পিচে আনার জন্যও খ্যাতি পেয়েছেন তিনি। ক্রিজের কাছাকাছি এলাকায় অবস্থান করে ক্যাচ নেযার কারণে তিনি ‘দ্য ক্ল’ ডাকনামে পরিচিতি পান।

সম্মাননা 

১৯৬২ সালে উইজডেন কর্তৃক বর্ষসেরা ক্রিকেটারের সম্মানে ভূষিত হন তিনি। ১৯৬৪ সালে অর্ডার অব দ্য ব্রিটিশ এম্পায়ার ও ১৯৮৭ সালে অর্ডার অব অস্ট্রেলিয়া পদবী লাভ করেন। ১৯৮৮ সালে স্পোর্ট অস্ট্রেলিয়া হল অব ফেমে, ২০০৪ সালে অস্ট্রেলীয় ক্রিকেট হল অব ফেমে এবং ২০১১ সালে আইসিসি ক্রিকেট হল অব ফেমে অন্তর্ভুক্ত হন তিনি। এছাড়াও, ২০০০ সালে অস্ট্রেলিয়ান স্পোর্ট মেডেল লাভ করেন।

টেস্টে অবদান 
নির্দেশিকা: *–অপরাজিত

তথ্যসূত্র

আরও দেখুন 
 হার্বার্ট সাটক্লিফ
 অস্ট্রেলীয় ক্রিকেট হল অব ফেম
 আইসিসি ক্রিকেট হল অব ফেম

বহিঃসংযোগ

গ্রন্থপঞ্জী 
 
 
 
 
 
 

১৯২৯-এ জন্ম
অর্ডার অব দ্য ব্রিটিশ এম্পায়ার পদক বিজয়ী
অস্ট্রেলীয় ক্রিকেটার
অস্ট্রেলিয়ার টেস্ট ক্রিকেটার
অস্ট্রেলিয়ান ক্রিকেট হল অব ফেমে প্রবেশকারী
অস্ট্রেলীয় ক্রীড়া পদক বিজয়ী
আইসিসি ক্রিকেট হল অব ফেমে প্রবেশকারী
উইজডেন বর্ষসেরা ক্রিকেটার
নিউ সাউথ ওয়েলসের ক্রিকেটার
মেম্বার্স অব দি অর্ডার অব অস্ট্রেলিয়া
স্পোর্ট অস্ট্রেলিয়া হল অব ফেমে প্রবেশকারী
২০২১-এ মৃত্যু
নিউ সাউথ ওয়েলস থেকে আগত ক্রিকেটার
অস্ট্রেলিয়ান মেম্বার্স অব দি অর্ডার অব দ্য ব্রিটিশ এম্পায়ার
নিউ সাউথ ওয়েলসের পুরুষ ক্রীড়াবিদ
সরকারি সংগীত কলেজ, ঢাকা

সরকারি সংগীত কলেজ বাংলাদেশের রাজধানী শহর ঢাকার আগারগাঁও এলাকায় অবস্থিত একটি বিশেষায়িত শিক্ষাপ্রতিষ্ঠান। এই কলেজটি বাংলাদেশে সঙ্গীত বিষয়ে একমাত্র উচ্চ শিক্ষা প্রদানকারী প্রতিষ্ঠান যেখানে ঢাকা বোর্ডের অধীনে 'ইন্টারমেডিয়েট অব মিউজিক' ও জাতীয় বিশ্ববিদ্যালয়ের অধীনে সঙ্গীতের ৫ টি  বিষয়ে 'স্নাতক'ও 'স্নাতক' (সম্মান) শ্রেণীর শিক্ষা কার্যক্রম পরিচালিত হয়।

ইতিহাস 
উপমহাদেশের অন্যতম খ্যাতিমান শাস্ত্রীয় সংগীত শিল্পী ও সঙ্গীতজ্ঞ, একুশে ও স্বাধীনতা পদকে ভূষিত পণ্ডিত বারীণ মজুমদারসহ কয়েকজন গুণী মানুষের স্বপ্ন ও কর্মসাধনায় ১৯৬৩ সালের ১০ নভেম্বর ভিত গড়ে উঠেছিল সংগীত কলেজের। পরে এটি বর্তমান আগারগাঁওয়ে নিজস্ব ভবনে স্থানান্তরিত হয়।

ভর্তি 
মাধ্যমিক ও উচ্চ মাধ্যমিক শিক্ষা বোর্ড ঢাকা এবং জাতীয় বিশ্ববিদ্যালয় প্রদত্ত ভর্তি বিজ্ঞপ্তি অনুযায়ী নির্ধারিত সময়ে ছাত্র-ছাত্রী ভর্তি করা হয়। উচ্চ মাধ্যমিক (আই.মিউজ) এবং স্নাতক (বি.মিউজ) ও স্নাতক (সম্মান) শ্রেণিতে ভর্তির জন্য অনলাইনে আবেদন করতে হয়, কণ্ঠ পরীক্ষা দিতে হয়, উত্তীর্ণদেরকে স্ব স্ব যোগ্যতার ভিত্তিতে বিষয় বরাদ্দ করা হয়ে থাকে।

শিক্ষা কার্যক্রম 
প্রতিষ্ঠানটিতে এইচএসসি, ডিগ্রি, স্নাতক (সম্মান) ও স্নাতকোত্তর কোর্স চালু রয়েছে। প্রতিষ্ঠানটিতে অন্যান্য শিক্ষাপ্রতিষ্ঠানের মতোই পাঠ্যক্রমে পরিচালিত হয়। তবে শিক্ষার্থীদের সংগীত সম্পর্কিত বিষয়গুলো পড়তে হয় অতিরিক্ত হিসেবে। এর মধ্যে শুধু উচ্চাঙ্গ সংগীত বিষয়টি বাধ্যতামূলক। এ ছাড়া সংগীতের অন্য তিনটি বিষয়ের (লোক, রবীন্দ্র, নজরুল সংগীত) মধ্য থেকে অতিরিক্ত হিসেবে যে কোনো একটি বিষয় অধ্যয়ন করতে হয় তাদের।

মাধ্যমিক ও উচ্চ মাধ্যমিক বোর্ড ঢাকার পাঠ স্বীকৃতক্রমে দুই বছর মেয়াদী উচ্চ মাধ্যমিক আই.মিউজ বা আই.এ। আই.মিউজের আবশ্যিক বিষয় — বাংলা, ইংরেজি ও উচ্চাঙ্গ সংগীত। নৈর্বাচনিক বিষয় — ইতিহাস, অর্থনীতি ও পৌরনীতি। সংগীত বিষয় — লোকসংগীত, নজরুল সংগীত ও রবীন্দ্র সংগীত। আই.এতে আই.মিউজের আবশ্যিক উচ্চাঙ্গ সংগীত বাদে সব বিষয় আছে। এছাড়া রয়েছে জাতীয় বিশ্ববিদ্যালয় অধিভুক্ত তিন বছর মেয়াদী 'ব্যাচেলর অব মিউজিক', চার বছর মেয়াদি 'স্নাতক (সম্মান) এবং দুই বছর মেয়াদী 'মাস্টার্স অব মিউজিক'।

গ্রন্থাগার  
সরকার সংগীত কলেজ গ্রন্থাগারে বিভিন্ন দেশি-বিদেশি প্রায় দশ সহস্রাধিক বই ও সাময়িকী রয়েছে। বিশেষত সংগীত বিষয়ের উপর বিভিন্ন মূল্যবান ও দুষ্প্রাপ্য গ্রন্থ এ পাঠাগারটিকে বিশিষ্টতা দিয়েছে। এছাড়া এটির অডিও সেকশনে বিভিন্ন ধারা ও বিভিন্ন শিল্পীর গানের সিডি রয়েছে।

শিক্ষার্থী ও শিক্ষক 
প্রতিষ্ঠানটিতে শিক্ষার্থীর উপস্থিতি খুবই কম। এইচএসসি, মাস্টার্স ও ডিগ্রি কোর্সে ১১০ জন শিক্ষার্থী অধ্যয়নরত রয়েছে। প্রতিষ্ঠানটিতে শিক্ষক আছেন ২৫ জন।

আরও দেখুন 
 জাতীয় বিশ্ববিদ্যালয়

তথ্যসূত্র 

ঢাকা জেলার মহাবিদ্যালয়
বাংলাদেশের সরকারি মহাবিদ্যালয়
জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
১৯৬৩-এ প্রতিষ্ঠিত শিক্ষাপ্রতিষ্ঠান
সনম পুরী

সনম পুরী (জন্ম- ৩০শে জুন ১৯৯২) একজন ভারতীয় গায়ক এবং সনম ব্যান্ডের কণ্ঠশিল্পী।

প্রারম্ভিক জীবন 
সনম পুরী নয়ডার বাল ভারতী পাবলিক স্কুল থেকে তার শিক্ষাজীবন শুরু করেন। পরবর্তীকালে তিনি দিল্লি বিশ্ববিদ্যালয়ের অধীনস্থ কিরোরি মল কলেজে মাত্র ছয় মাস অধ্যয়ন করার পর র‍্যাগিংয়ের শিকার হওয়ায় কলেজ ছাড়তে বাধ্য হন।

পুরী কখনও কোন প্রাতিষ্ঠানিক সঙ্গীতশিক্ষা গ্রহণ করেননি। ছয় বছর বয়স থেকে তিনি ওমানের মাস্কটে থাকাকালীন গিটার, পিয়ানো এবং অন্যান্য যন্ত্র বাজানোর দক্ষতার সঙ্গে গায়ক হিসাবে দক্ষতা অর্জন করতে শুরু করেন। তার মা এবং ভাই সমর পুরীর কারণে নিয়মিত ভাবে সঙ্গীত প্রশিক্ষণ চালিয়ে গেলেও মুম্বইয়ে বসবাসের পর সঙ্গীতকে পেশা হিসাবে বেছে নেওয়ার সিদ্ধান্ত নেন।

ব্যান্ড ও অ্যালবাম 
২০১১ খ্রিষ্টাব্দে সনম ও সমর পুরী, ভেঙ্কট সুব্রহ্মণ্যম এবং কেশব ধনরাজ মিলে সনম নামক ব্যান্ড তৈরী করেন। ২০১১ সালে তারা এসকিউএস সুপারস্টার্স নামক একটি অ্যালবাম বাজারে মুক্তি দেন। ২০১২ খ্রিষ্টাব্দে পুরী ভ্রাতৃদ্বয় সমর সনম নামক একটি অ্যালবাম মুক্তি দেন।

চলচ্চিত্রে 
২০১৩ খ্রিষ্টাব্দে সনম পুরীর গোরি তেরে প্যায়ার মেঁ নামক বলিউড চলচ্চিত্রে বিশাল-শেখর দ্বারা সুরারোপিত ধ্যাত তেরি কি গানটি গেয়ে হিন্দি চলচ্চিত্রে সঙ্গীতজীবন শুরু করেন। গানটি ঐ বছর ২৬শে অক্টোবর মুক্তি লাভ করার পরেই প্রচণ্ড জনপ্রিয়তা লাভ করে। এরপর বিশাল-শেখরের সুরে তিনি হাসি তো ফাসী নামক চলচ্চিত্রে ইশক বুলাওয়া গানটিতে কণ্ঠ দেন।

চলচ্চিত্রে গান

অ্যালবাম

তথ্যসূত্র

১৯৯২-এ জন্ম
জীবিত ব্যক্তি
ভারতীয় গায়ক
তেরে মস্ত্‌ মস্ত্‌ দো নয়েন

তেরে মস্ত্‌ মস্ত্‌ দো নয়েন () সালমান খান ও সোনাক্ষী সিংহ অভিনীত এবং অভিনব কাশ্যপ পরিচালিত বলিউড চলচ্চিত্র দাবাং এর একটি জনপ্রিয় গান।

গান সম্পর্কে 
গানটির সুর ও সঙ্গীত পরিচালনা করেছেন সাজিদ-ওয়াজিদ এবং গানটিতে কণ্ঠ দিয়েছেন রাহাত ফাতেহ আলী খান ও শ্রেয়া ঘোষাল।

সঙ্গীত ভিডিও

পুরস্কার এবং মনোনয়ন 
 বিজয়ী, বিগ স্টার এন্টারটেইনমেন্ট অ্যাওয়ার্ডস সেরা গায়ক (২০১০) - রাহাত ফতেহ আলী খান।
 বিজয়ী ২০১১ আইফা অ্যাওয়ার্ডস শ্রেষ্ঠ পুরুষ গায়ক (২০১১)।

আরও দেখুন 
 মুন্নি বদনাম হুয়ি

তথ্যসূত্র

বহিঃসংযোগ 
 
 

২০১০-এর গান
হিন্দি চলচ্চিত্রের গান
রাহাত ফাতেহ আলী খানের গান
শ্রেয়া ঘোষালের গান
নকিয়া লুমিয়া ৬১০

নকিয়া লুমিয়া ৬১০ একটি উইন্ডোজ স্মার্টফোন যা মোবাইল ওয়ার্ল্ড কংগ্রেস ২০১২ এ প্রকাশ করা হয়। এটি তরুণদের জন্য উদ্দেশ্যে তৈরী করা হয় যারা জীবনে তাদের প্রথম স্মার্টফোন ক্রয় করবে।

আরো দেখুন
উইন্ডোজ মোবাইল
নকিয়া লুমিয়া ৭১০
নকিয়া লুমিয়া ৮০০
নকিয়া লুমিয়া ৯০০

তথ্যসূত্র

বহিঃসংযোগ

 Lumia 610 technical specifications (at developer.nokia.com)

নকিয়া স্মার্টফোন
ভিডিওটেলিফোনি
বন্ধ হওয়া স্মার্টফোন
২০১২-এ প্রবর্তিত মোবাইল ফোন
উইন্ডোজ ফোন ডিভাইস
মাইক্রোসফট লুমিয়া
হিপোক্যাম্পাস

হিপোক্যাম্পাস (seahorse বা  সামুদ্রিক ঘোড়া নামের অনুকরণে, যেটি এসেছে গ্রীক শব্দ ἱππόκαμπος থেকে। ππος মানে hippos, "horse" বা ঘোড়া এবং κάμπος মানে kampos, "sea monster"বা সামুদ্রিক দৈত্য) হল মানুষ এবং অন্যান্য মেরুদণ্ডী প্রাণীদের মস্তিষ্কের একটি প্রধান উপাদান। মানুষসহ অন্যান্য  স্তন্যপায়ী প্রাণীদের মস্তিষ্কের দু'পাশে দুটি হিপোক্যাম্পাস বর্তমান। এটি স্বল্প-স্থায়ী স্মৃতির (short-term memory) তথ্যসমূহকে একত্র করে দীর্ঘ-স্থায়ী স্মৃতিতে (long-term memory) পরিণত করতে গুরুত্বপূর্ণ ভূমিকা পালন করে।

সেরিব্রাল কর্টেক্সের নিচে এটি পাওয়া যায়; প্রাইমেটদের ক্ষেত্রে মধ্য টেম্পোরাল লোবের (medial temporal lobe) নিচে এটির অবস্থান। ইহা দুটি পারস্পরিকভাবে আবদ্ধ (interlocking) অংশ দ্বারা গঠিত: আমনের হর্ন (Ammon's horn) এবং ডেনটেট জাইরাস (dentate gyrus)।
 আলৎসহাইমারের রোগ , মস্তিষ্কের মধ্যে হিপোক্যাম্পাসই প্রথম ক্ষতিগ্রস্ত হয়; স্মৃতিভ্রংশ এবং অভিমুখ নির্দেশের অক্ষমতা এর প্রধান লক্ষণ। হাইপক্সিয়া, এনসেফ্যালাইটিস বা মধ্য টেম্পোরাল লোব এপিলেপ্সি রোগ (medial temporal lobe epilepsy) থেকে হিপোক্যাম্পাস ক্ষতিগ্রস্ত হতে পারে।

দ্বিপার্শ্বীয় (bilateral) হিপোক্যাম্পাসের প্রচন্ড ক্ষতি থেকে অমনেশিয়া (anterograde amnesia) রোগ হবার সম্ভাবনা দেয় — যাতে নতুন স্মৃতি ধরে রাখার ক্ষমতা হারিয়ে যায়।

নাম

আরও দেখুন
মস্তিষ্ক
স্মৃতি
স্মৃতিভ্রংশ

তথ্যসূত্র

বহিঃসংযোগ 

 
 Diagram of a Hippocampal Brain Slice
 Hippocampus – Cell Centered Database
 Temporal-lobe.com An interactive diagram of the rat parahippocampal-hippocampal region
 Search Hippocampus on BrainNavigator  via BrainNavigator
  

স্মৃতি
লিম্বিক তন্ত্র
মনিপুর উচ্চ বিদ্যালয় ও কলেজ

মনিপুর উচ্চ বিদ্যালয় ও কলেজ বাংলাদেশের রাজধানী ঢাকার মিরপুরে একটি মাধ্যমিক বিদ্যালয় ও কলেজ। এটি বাংলাদেশের বেসরকারী মাধ্যমিক বিদ্যালয়গুলোর মধ্যে অন্যতম একটি শিক্ষাপ্রতিষ্ঠান। বর্তমানে প্রতিষ্ঠানে বাংলা মাধ্যম ও ইংরেজি মাধ্যম ও উচ্চ মাধ্যমিক শাখায় প্রায় ৩৫ হাজার ছাত্র-ছাত্রী অধ্যয়ন করছে।

ইতিহাস 
১৯৬৯ সালে নগন্য সংখ্যক ছাত্র- ছাত্রী নিয়ে প্রতিষ্ঠানটি যাত্রা শুরু করে। যাত্রাকালে বিদ্যালয়ের জমির পরিমাণ ছিল ১৭ দশমিক ৫ শতাংশ, শিক্ষার্থীর সংখ্যা ছিল ৪৫ জন আর শিক্ষক-শিক্ষিকার সংখ্যা ছিল ১৩। ১৯৭৮ সালে প্রতিষ্ঠানটি উচ্চ বিদ্যালয়ে রুপান্তরিত হয়। ২০১০ সালে প্রতিষ্ঠানটি কলেজে উন্নীত করা হয়। ২০১১ সালে ইংরেজি মাধ্যম চালু করা হয়।

অবস্থান 

ঢাকা মহানগরীর মিরপুর থানার ১৩নং ওয়ার্ডের অন্তর্গত বিভিন্ন এলাকায়। যথাঃ
 মূল বিদ্যালয় (বালিকা শাখা), মনিপুর
 মূল বিদ্যালয় (বালক শাখা), মনিপুর
 ব্রাঞ্চ-১ (বালক ও বালিকা শাখা), রুপনগর
 ব্রাঞ্চ-২ (বালক ও বালিকা শাখা), ইব্রাহিমপুর
 ব্রাঞ্চ-৩ (বালক, বালিকা ও কলেজ শাখা), শেওড়াপাড়া
 কলেজ ভবন (বালক ও বালিকা শাখা), রূপনগর

ছাত্র-ছাত্রী

ছাত্র-ছাত্রী

শিফট  
প্রতি ক্যাম্পাসে প্রভাতি ও দিবা ২টি করে মোট ১২ টি শিফট (প্রথম থেকে দ্বাদশ শ্রেণী পর্যন্ত)

শিক্ষক সংখ্যা 
মনিপুর উচ্চ বিদ্যালয় ও কলেজ এ সকল শাখা মিলে বর্তমানে ৫০০ জন শিক্ষক রয়েছে।

কর্মকর্তা-কর্মচারী সংখ্যা  
মনিপুর উচ্চ বিদ্যালয় ও কলেজ এ সকল শাখা মিলে বর্তমানে ১৫০ জন কর্মকর্তা-কর্মচারী রয়েছে।

ক্লাসের সময়সূচি 
৫ ক্যাম্পাসে মোট ১০টি শিফটে ক্লাস চলে।

প্রভাতি শাখাঃ
সকাল ০৭:০০ মিনিট থেকে বেলা ১১:৪৫ মিনিট

দিবা শাখাঃ
দুপুর ১২:২০ মিনিট থেকে বিকাল ০৫:১০ মিনিট।
(ঋতু ভেদে এ সময় সীমা খানিক টা পরিবর্তন হয়ে থাকে)

ফলাফল
২০০৭, ২০০৮ ও ২০০৯ সালে ঢাকা শিক্ষাবোর্ডের অধীনে অনুষ্ঠিত মাধ্যমিক স্কুল সার্টিফিকেট পরীক্ষায় স্কুলটি ৩য় স্থান অর্জন করে। এ পরীক্ষায় ২০০৮ ও ২০০৯ সালে যথাক্রমে ৬৫২ জন ও ৫৫৬ জন ছাত্রছাত্রীর এ+(জিপিএ ৫) অর্জন স্বাভাবিকভাবেই স্কুলটিকে জিপিএ ৫ প্রাপ্তির দিক থেকে বাংলাদেশের সেরা ৩য় স্কুলের সারিতে স্থান দেয়। ২০০৯ সালে মাধ্যমিক ও উচ্চ মাধ্যমিক শিক্ষা অধিদপ্তরের অধীনে অনুষ্ঠিত অষ্টম শ্রেণীর মূল্যায়ন পরীক্ষায় ২য় স্থান অর্জন করে। ১৯৬৯ সালে স্থাপিত এ স্কুলটি এ পর্যন্ত দু’বার বাংলাদেশের সেরা শিক্ষাপ্রতিষ্ঠানের স্বীকৃতি লাভ করে।

এইচ.এস.সি

এস.এস.সি

জে.এস.সি.

৫ম শ্রেণীর সমাপনী

তথ্যসূত্র

বহিঃসংযোগ 
মনিপুর উচ্চ বিদ্যালয় ও কলেজ ফলাফল
মনিপুর উচ্চ বিদ্যালয় ও কলেজ ওয়েবসাইট

ঢাকা শিক্ষা বোর্ডের অধিভূক্ত শিক্ষাপ্রতিষ্ঠান
ঢাকা জেলার মহাবিদ্যালয়
১৯৬৯-এ প্রতিষ্ঠিত শিক্ষাপ্রতিষ্ঠান‎
ঢাকা জেলার বিদ্যালয়
বাংলাদেশের উচ্চ বিদ্যালয়
১৯৬৯-এ পূর্ব পাকিস্তানে প্রতিষ্ঠিত
ব্রাসোভ

ব্রাসোভ (; ; , হাঙ্গেরীয় উচ্চারণ: ; মধ্যযুগীয় লাতিন: ব্রাসোভিয়া বা করোনা; ১৯৫০–১৯৬০: ওরাসুল স্ট্যালিন) হল রোমানিয়ার একটি শহর এবং ব্রাসোভ প্রদেশের প্রশাসনিক কেন্দ্র।

২০১১ সালে অনুষ্ঠিত রোমানিয়ার শেষ আদমশুমারী অনুযায়ী, ব্রাসোভ শহরে মোট ২৫৩,২০০ জন মানুষ বসবাস করে, যা একে রোমানিয়ার ৭ম জনবহুল শহরে পরিণত করেছে। মেট্রোপলিটন অঞ্চল মোট ৩৬৯,৮৯৬ জন অধিবাসীকে স্থান করে দিয়েছে।

ব্রাসোভ দেশের কেন্দ্রীয় অঞ্চলে অবস্থিত, যা বুখারেস্ট থেকে প্রায়  এবং কৃষ্ণ সাগর থেকে প্রায়  উত্তরে অবস্থিত। এটি দক্ষিণাঞ্চলীয় কার্পাথিয়ানদের দ্বারা পরিবেষ্টিত এবং ট্রান্সিলভেনিয়া অঞ্চলের অংশভুক্ত।

শহরটি রোমানিয়ার জাতীয় সংগীত-এর জন্মস্থান হিসেবে এবং গোল্ডেন স্ট্যাগ আন্তর্জাতিক সংগীত উৎসব আয়োজনের জন্য বিখ্যাত।

স্থানীয় দল 
এফসি ব্রাসোভ – ফুটবল ক্লাব
এএসসি করোনা ব্রাসোভ – ফুটবল ক্লাব, মহিলা হ্যান্ডবল ও আইস হকি ক্লাব
সিএসইউ ব্রাসোভ – বাস্কেটবল দল
সিএফআর ব্রাসোভ – রাগবি ফুটবল ক্লাব
ব্রিজ ক্লাব ব্রাসোভ – কন্ট্র্যাক্ট ব্রিজ ক্লাব

খেলার ভেন্যু 
প্রকল্পিত
ব্রাসোভ এরেনা (২৩,০০০ সীটবিশিষ্ট) – পূর্বের মিউনিসিপ্যাল স্টেডিয়ামে পরিকল্পিতভাবে নির্মাণাধীন ফুটবল স্টেডিয়াম
বর্তমানে রয়েছে
সিলিভিউ প্লোএস্টিয়ানু স্টেডিয়াম (৮,৫০০ সীটবিশিষ্ট+) - ফুটবল খেলার জন্য ১৯৬০-এ প্রতিষ্ঠিত, ২০০৯ সালে ফ্লাডলাইট যুক্ত হয়
দুমিত্রু পোপেস্কু কোলিবাসি স্পোর্টস হল (২,৩০০ ধারণক্ষমতাবিশিষ্ট) – ১৯৭০-এর দিকে প্রতিষ্ঠিত, ইনডোর খেলা-যেমনঃ হ্যান্ডবল, বাস্কেটবল, ভলিবল, মাঝেমধ্যে অন্যান্য খেলার জন্য 
ব্রাসোভ অলিম্পিক আইস রিঙ্ক (২,০০০ ধারণক্ষমতাবিশিষ্ট: ১,৬০০ সীট, ৪০০ জন দাঁড়ানো) – ১৮ ফেব্রুয়ারি, ২০১০ সালে উদ্বোধিত, মূলত আইস হকি ও পাবলিক স্কেটিং-এর জন্য ব্যবহৃত
ধ্বংসপ্রাপ্ত
মিউনিসিপ্যাল স্টেডিয়াম (৩০,০০০ ধারণক্ষমতাবিশিষ্ট) – ১৯৭৫-এ প্রতিষ্ঠিত, ১লা মে ও ২৩শে আগস্ট-এর প্যারেডের জন্য ব্যবহৃত, ফুটবল খেলার জন্যও ব্যবহৃত হয়েছিল (২০০৮-এ ধ্বংসপ্রাপ্ত)
অন্যান্য
প্যারাডিসুল একভ্যাটিক - ৪০ মিটার দীর্ঘ সুইমিং পুল ও তিনটি জাম্পিং প্ল্যাটফর্ম (১ মিটার, ৩ মিটার ও ৫.২০ মিটার) ধারণকারী একটি জলজ ভবন

মিডিয়া 
ব্রাসোভ শহরে নানা স্থানীয় মিডিয়া সম্পর্কিত সংস্থা আছে। যেমনঃ ট্রানসিলভেনিয়া এক্সপ্রেস, মনিটরুল এক্সপ্রেস, বুনা জিউয়া ব্রাসোভ বা ব্রাসোভুল টউ ("আপনার ব্রাসোভ") ইত্যাদি। এছাড়াও নানা স্থানীয় টেলিভিশন সংস্থা রয়েছে, যেমন টিভিএস, আরটিটি, মিক্স টিভি ও নোভা টিভি।

গ্যালারি

আরো দেখুন 
 ব্রাসোভের কৃতী ব্যক্তিত্বদের তালিকা
 ব্রাসোভের মেয়রসমূহের তালিকা

টীকা

তথ্যসূত্র 
 
 "O istorie a Brașovului" ("ব্রাসোভের ইতিহাস") - Ion Dumitrașcu, Mariana Maximescu, Phoenix, Brașov, ২০০১
 "Fortificația dacică de la Brașov - Pietrele lui Solomon" ("The Dacian citadel from Brașov - Pietrele lui Solomon"), Fl. Costea, CumidavaXX, Braşov, ১৯৯৬
 "Săpăturile de salvare de pe dealul Șprenghi" ("The diggings for saving [the archaeological evidences] from Șprenghi Hill" - the hill was a quarry) A. Alexandrescu, N. Constantinescu, București, ১৯৫৯
 "Die spätneolitischen Ansiedlungen mit bemalter Keramik aus oberem Laufe des Altflusses", J. Teutsch, Mitteilungen der Prehistorischen Komision, I, Wien.

আরো পড়ুন

বহিঃসংযোগ 

 সিটি হল অফিশিয়াল ওয়েবসাইট;
 পর্যটন অফিশিয়াল ওয়েবসাইট;
 ব্রাসোভের মানচিত্র, রুট পরিকল্পনা সহ, openmap.ro
 ব্রাসোভ-এর আবহাওয়া
 জার্মান সাংস্কৃতিক কেন্দ্র, kulturzentrum-kronstadt.ro
 শিল্পকলা জাদুঘর ব্রাসোভ, muzeulartabv.ro

ব্রাসোভ
ব্রাসোভ প্রদেশের জনবহুল এলাকা
রোমানিয়ার শহর
টিউটোনিক নাইটদের প্রাসাদ
যৌথ অবচেতন

যৌথ অবচেতন (ইংরেজি: Collective unconscious) বৈশ্লেষিক মনোবিজ্ঞান (analytical psychology)-এর একটি পারিভাষিক শব্দ (term), যা কার্ল য়ুঙ্ (Carl Jung) প্রচলন করেন। এটি অবচেতন মনের (unconscious mind) একটি অংশ, যা মানুষ তথা অন্যান্য স্নায়ুতন্ত্রবিশিষ্ট জীবদের মধ্যে পরিলক্ষিত হয়। য়ুঙ্ একে ব্যক্তিগত অবচেতনের (personal unconscious) থেকে আলাদা করেছেন; যেহেতু ব্যক্তিগত অবচেতনে একান্ত ব্যক্তিমনের অভিজ্ঞতাগুলির সংরক্ষণ ঘটে, যেখানে যৌথ অবচেতনে নির্দিষ্ট প্রজাতির সদস্যদের ব্যক্তিগত অভিজ্ঞতার সংকলন ও সংগঠন ঘটে।

কার্ল য়ুঙ্ এর সংজ্ঞা
য়ুঙ্ বলেছেন, "আমার থিসিস অনুসারে : আমাদের তাৎক্ষণিক চেতনা ছাড়াও (যা একেবারেই ব্যক্তিগত প্রকৃতি এবং যা আমাদের বিশ্বাসমতে কেবল অভিজ্ঞতালব্ধ মানসিকতা (empirical psyche)) আর এক দ্বিতীয় যৌথ, সর্বজনীন ও নৈর্ব্যক্তিক স্বভাব (collective, universal, and impersonal nature) সমন্বিত মানসিক সংগঠনের অস্তিত্ব রয়েছে, যা প্রত্যেক ব্যক্তির মধ্যে অভিন্ন। এই যৌথ অবচেতন স্বতন্ত্রভাবে বিকশিত হয় না, বরং বংশগতভাবে অর্জিত হয়। ইহা আর্কিটাইপ (archetypes) রূপী প্রাক-বর্তমান (pre-existent) কাঠামো, যা একমাত্র গৌণ চেতনা হতে পারে এবং যা কোনও এক মানসিক বস্তুকে যথাযথ আকার দেয়।" 

ফ্রয়েড(Freud) যাকে বলেছেন,"Archaic remnants - মানসিক কাঠামো যাতে ব্যক্তিজীবনের কোন কিছুর ব্যাখ্যা দেওয়া সম্ভব হয় না; বরং যা মানবমনের আদিম, সহজাত ও উত্তরাধিকারজাত কাঠামো।"
 য়ুঙ্ যৌথ অবচেতনকে এর সঙ্গে যুক্ত করেছেন।

তথ্যসূত্র

আরও দেখুন
হিপোক্যাম্পাস
শান্তি দেবী

আরও জানুন
Michael Vannoy Adams, The Mythological Unconscious (2001)
Gallo, Ernest. "Synchronicity and the Archetypes," Skeptical Inquirer, 18 (4). Summer 1994.
Jung, Carl. (1959). Archetypes and the Collective Unconscious.
Jung, Carl. The Development of Personality.
Jung, Carl. (1970). "Psychic conflicts in a child.", Collected Works of C. G. Jung, 17. *Princeton University Press. 235 p. (p. 1-35).
Whitmont, Edward C. (1969). The Symbolic Quest. Princeton University Press.

বহি: সংযোগ
Archive for Research in Archetypal Symbolism A pictorial and written archive of mythological, ritualistic, and symbolic images from all over the world and from all epochs of human history.
Kaleidoscope Forum Jungian Discussion Forum. All levels of discourse welcomed.
Collective Unconscious at Carl Jung

মনোবিজ্ঞান
সমাজবিজ্ঞান
চেতনা
স্টুয়ার্ট পয়েন্টার

স্টুয়ার্ট উইলিয়াম পয়েন্টার (জন্ম: ১৮ অক্টোবর, ১৯৯০) লন্ডনের হ্যামারস্মিথ এলাকায় জন্মগ্রহণকারী ও ইংরেজ বংশোদ্ভূত আইরিশ ক্রিকেটার। আয়ারল্যান্ড ক্রিকেট দলের পক্ষে আন্তর্জাতিক ক্রিকেটে প্রতিনিধিত্ব করছেন। দলে তিনি মূলতঃ উইকেট-কিপার হিসেবে অংশগ্রহণ করছেন। পাশাপাশি ডানহাতে ব্যাটিংয়ে পারদর্শী স্টুয়ার্ট পয়েন্টার। কাউন্টি ক্রিকেটে ডারহামের পক্ষে খেলছেন তিনি।

পয়েন্টারের কাকা ডেরিক ভিনসেন্টও আয়ারল্যান্ডের পক্ষে খেলেছেন। আয়ারল্যান্ড ও মিডলসেক্সের সদস্য অ্যান্ড্রু পয়েন্টার সম্পর্কে তার বড় ভাই।

প্রারম্ভিক জীবন 
আয়ারল্যান্ড অনূর্ধ্ব-১৭ ও অনূর্ধ্ব-১৯ দলে প্রতিনিধিত্ব করেছেন। অক্সফোর্ড এমসিসিইউ দলের বিপক্ষে প্রথম-শ্রেণীর ক্রিকেটে অভিষিক্ত হন। তিনটি ক্যাচ নিয়ে সবাইকে আশ্চর্যান্বিত করেন তিনি। পাশাপাশি ৭৯ বলে চারটি চারের সমন্বয়ে ৪২ রান তোলেন।

২০১১-১৩ আইসিসি আন্তর্মহাদেশীয় কাপে কানাডার বিপক্ষেও প্রথম-শ্রেণীর ক্রিকেটে অংশ নেন। খেলায় তিনি ৩১ রান তোলে আয়ারল্যান্ডের ইনিংস বিজয়ে অবদান রাখেন। সেপ্টেম্বর, ২০১৩ সালে ওয়ারউইকশায়ারের অন্যান্য উইকেট-কিপারের অনুপস্থিতিতে উইকেট-কিপারের দায়িত্ব পালন করেন।

খেলোয়াড়ী জীবন 
সেপ্টেম্বর, ২০১৪ সালে স্কটল্যান্ডের বিপক্ষে একদিনের আন্তর্জাতিকে অভিষেক ঘটে তার। ১৮ জুন, ২০১৫ তারিখে একই দলের বিপক্ষে তার টুয়েন্টি২০ আন্তর্জাতিকে অভিষিক্ত হন তিনি।

তথ্যসূত্র

বহিঃসংযোগ 
 Stuart Poynter Cricinfo Profile

আইরিশ ক্রিকেটার
১৯৯০-এ জন্ম
জীবিত ব্যক্তি
আয়ারল্যান্ডের একদিনের আন্তর্জাতিক ক্রিকেটার
আয়ারল্যান্ডের টুয়েন্টি২০ আন্তর্জাতিক ক্রিকেটার
মিডলসেক্সের ক্রিকেটার
ওয়ারউইকশায়ারের ক্রিকেটার
ডারহামের ক্রিকেটার
আয়ারল্যান্ডের টেস্ট ক্রিকেটার
নর্দাম্বারল্যান্ডের ক্রিকেটার
সদানন্দ যোগেন্দ্র সরস্বতী

সদানন্দ যোগেন্দ্র সরস্বতী ছিলেন আদি শঙ্করের অদ্বৈত বেদান্ত দর্শনের অন্যতম প্রবক্তা এবং উক্ত দর্শনের অন্যতম শ্রেষ্ঠ ‘প্রকরণ গ্রন্থ’ (উপনিষদ্‌ দর্শনের পাঠ্যবই) বেদান্তসারের রচয়িতা। সদানন্দের পিতার নাম ছিল অনন্তদেব। তিনি সম্ভবত খ্রিস্টীয় ১৫ শতাব্দীর মধ্যভাগের লোক ছিলেন। বেদান্তসার ছাড়াও তিনি বেদান্তসিদ্ধান্ত-সারসংগ্রহ, ভগবদ্গীতার উপর ভাবপ্রকাশ ও ব্রহ্মসূত্র-তাৎপর্যপ্রকাশ নামে তিনটি সমগুরুত্বসম্পন্ন বই লিখেছিলেন। সদানন্দের জীবন সম্পর্কে বিশেষ কিছুই জানা যায় না। হিরিয়ান্নার মতে, বেদান্তসার রচয়িতা সদানন্দ এবং এশিয়াটিক সোসাইটি অফ বেঙ্গল প্রকাশিত অদ্বৈতব্রহ্মসিদ্ধি-র সদানন্দ এক ব্যক্তি নন।

সদানন্দ তাঁর গ্রন্থে মুক্ত সত্ত্বাদের বন্ধন থেকে মুক্তি, দেহ থেকে মন সরিয়ে রাখা, গুণাতীত হয়েও সদ্গুণের অনুশীলনের প্রতি গুরুত্ব দিয়েছে। তাঁর মতে, মুক্ত সত্ত্বারা প্রারব্ধ কর্মের হাত থেকে নিষ্কৃতি পেয়ে ব্রহ্মে লীন হন।

সদানন্দের গুরু ছিলেন অদ্বয়ানন্দ।

তথ্যসূত্র

ভারতীয় দার্শনিক
হিন্দু দার্শনিক
অদ্বৈত বেদান্ত
অদ্বৈতবাদী দার্শনিক
হিন্দু দার্শনিক ও ধর্মতত্ত্ববিদ
সংস্কৃত লেখক
ভারতীয় পুরুষ লেখক
১৫শ শতাব্দীর ভারতীয় দার্শনিক
দাবাং (চলচ্চিত্র)

দাবাং ( নির্ভীক) ২০১০ সালে মুক্তিপ্রাপ্ত ভারতীয় হিন্দি অ্যাকশনধর্মী-মশলাদার চলচ্চিত্র। ছবিটি পরিচালনা করেছেন অভিনব কাশ্যপ এবং প্রযোজনা করেছেন আরবাজ খান। চলচ্চিত্রটিতে প্রধান চরিত্রে অভিনয় করেছেন আরবাজ খানের বড় ভাই সালমান খান। এছাড়াও সহ-শিল্পী হিসেবে রয়েছেন সোনাক্ষী সিংহ, আরবাজ খান, ওম পুরী, ডিম্পল কাপাডিয়া, বিনোদ খান্না, অনুপম খের, মহেশ মাঞ্জরেকর এবং মাহি গিল। খল-নায়ক চরিত্রে সোনু সুদ রয়েছেন। চলচ্চিত্রটিতে সোনাক্ষী সিংহ অভিনেত্রী, আরবাজ খান প্রযোজক এবং অভিনব কশ্যপ পরিচালক হিসেবে আত্মপ্রকাশ করেন। মালাইকা অরোরা খান বিশেষ আইটেম গান মুন্নি বদনাম হুয়িতে পারফর্ম করে ব্যাপকভাবে সাড়া ফেলে দেন। চলচ্চিত্রটির গল্পবিন্যাস ভারতের উত্তর প্রদেশ রাজ্য থেকে নেওয়া হয় এবং চুলবুল পান্ডে নামের একজন পুলিশকে কেন্দ্র করে কাহিনী গড়ে উঠেছে। ৪২০ মিলিয়ন বাজেটের চলচ্চিত্রটি ২.১৫ বিলিয়ন রুপি আয় করতে সামর্থ্য হয়।

শ্রেষ্ঠাংশে
 সালমান খান -  চুলবুল "রবিন হুড" পান্ডে
 সোনাক্ষী সিংহ - রাজ্জো পান্ডে
 আরবাজ খান - মাখনচাঁদ প্রজাপতি "মাখখি" পান্ডে
 বিনোদ খান্না - প্রজাপতি পান্ডে, চুলবুলের সম-পিতা
 ডিম্পল কাপাডিয়া - নাইনি দেবী, চুলবুলের মাতা
 সোনু সুদ - ছেদী সিং
 মহেশ মাঞ্জরেকর - হারিয়া, রাজ্জোর পিতা
 ওম পুরী - কস্তুরীলাল বিশ্বকর্মা, ছেদী সিংহের হবু শ্বশুর
 অনুপম খের - দয়াল বাবু
 মাহি গিল - নির্মলা
 টিনু আনন্দ - মাস্টারজি, নির্মলার পিতা
 মালাইকা অরোরা খান - মুন্নি বদনাম গানের আইটেম গানে
 মুরলি শর্মা - এসিপি মালিক
 অমিতোশ নাগপাল - রাজোর ভাই

সঙ্গীত

দাবাং চলচ্চিত্রের সঙ্গীত পরিচালনা করেছেন পরিচালক যুগল সাজিদ-ওয়াজিদ এবং ললিত পণ্ডিত। গীত রচনা করেছেন ফয়েজ আনোয়ার, ললিত পণ্ডিত ও জলীস শেরওয়ানি। ললিত পণ্ডিত মুন্নি বদনাম হুয়ি গানটি গীত রচনা করেছেন। গানে কণ্ঠ দিয়েছেন রাহাত ফতেহ আলী খান, সোনু নিগম, শ্রেয়া ঘোষাল, মমতা শর্মা, ঐশ্বর্য নিগম, মাস্টার সলীম, সুখিন্দর সিং, ওয়াজিদ আলী। গানের অ্যালবাম ৬ আগস্ট, ২০১০ দিল্লীতে মুক্তি পায়।

গানের তালিকা

আরোও দেখুন 
 দাবাং ২

তথ্যসূত্র

বহিঃসংযোগ

 
 
 
 
 
 
 অফিসিয়াল দাবাং২ অ্যাপ

২০১০-এর চলচ্চিত্র
২০১০-এর মারপিটধর্মী চলচ্চিত্র
২০১০-এর পরিচালনায় অভিষেক চলচ্চিত্র
হিন্দি ভাষার চলচ্চিত্র
ভারতীয় চলচ্চিত্র
ভারতীয় মারপিটধর্মী চলচ্চিত্র
অভিনব কশ্যপ পরিচালিত চলচ্চিত্র
পরিচালনায় অভিষেক চলচ্চিত্র
সাজিদ-ওয়াজিদ সুরারোপিত চলচ্চিত্র
মাসালা চলচ্চিত্র
আইটেম নাম্বার বিশিষ্ট চলচ্চিত্র
উত্তরপ্রদেশের পটভূমিতে চলচ্চিত্র
শ্রেষ্ঠ চলচ্চিত্র বিভাগে ফিল্মফেয়ার পুরস্কার বিজয়ী
শ্রেষ্ঠ চলচ্চিত্র বিভাগে আইফা পুরস্কার বিজয়ী
শ্রেষ্ঠ চলচ্চিত্র বিভাগে জি সিনে পুরস্কার বিজয়ী
২০১০-এর দশকের হিন্দি ভাষার চলচ্চিত্র
দুবাইয়ে ধারণকৃত চলচ্চিত্র
মহারাষ্ট্রে ধারণকৃত চলচ্চিত্র
অন্য ভাষায় পুনর্নির্মিত হিন্দি চলচ্চিত্র
প্রতিশোধ বিষয়ক ভারতীয় চলচ্চিত্র
ওয়াই, মহারাষ্ট্রে ধারণকৃত চলচ্চিত্র
হরতন ইশকাপন

হরতন ইশকাপন বাংলাদেশী লেখক হুমায়ূন আহমেদ রচিত একটি উপন্যাস। এটি মিসির আলি চরিত্রকে নিয়ে হুমায়ূন আহমেদের লেখা উপন্যাসগুলোর মধ্যে অন্যতম। বইটি প্রকাশ পায় (২য় মুদ্রণ) ২০১১ সালের ফেব্রুয়ারি মাসে।

পটভূমি
মিসির আলির বয়স বেড়েই চলছে, শরীর আগের মতো নেই,অল্পতেই ক্লান্ত হয়ে পড়েন। তিনি ভাড়া থাকেন আজমল সাহেব নামের একজন লোকের বাসায়। মিসির আলির শরীর খারাপ বলে আজমল সাহেব নিজেই একটা কাজের মেয়ে খুঁজে আনেন মিসির আলিকে দেখা-শুনার জন্য।একদিন রাতে কেউ একজন ঢুকে সেই কাজের মেয়েকে চিমটি কাটে এবং সে অসুস্থ হয়ে পড়ে।

আজমল সাহেবের ভাগ্নি রেবু মানসিকভাবে অসুস্থ। প্রায় দেখা যায় মিসির আলির কাছে আসে গল্প করেন। একদিন মনসুর নামের এক যুবক মিসির আলীর কাছে এসে নানা রকম ভেলকি বা ম্যাজিক দেখিয়ে যায়। তারপর থেকেই মনসুর নানাভাবে রেবুর প্রতি মিসির আলীর মনকে বিষিয়ে তোলার চেষ্টা করে।

কাজের মেয়েটা প্রায় মিসির আলিকে সাবধান করেন রেবুর বিষয়ে। এভাবেই রহস্যে যেতে থাকে গল্পের কাহিনী।

আরও দেখুন
 হুমায়ূন আহমেদ
 হুমায়ূন আহমেদের সৃষ্টিকর্ম

তথ্যসূত্র

বহিঃসংযোগ
 বই বাজার হরতন ইশকাপন
 রকমারি ডট কম হরতন ইশকাপন

হুমায়ূন আহমেদের উপন্যাস
২০১১-এর বই
মিসির আলি সংক্রান্ত উপন্যাস
দৃগ্‌-দৃশ্য-বিবেক

দৃগ্‌-দৃশ্য-বিবেক হল একটি অদ্বৈত বেদান্ত ধর্মগ্রন্থ। এটি ভারতী তীর্থের (১৩৫০ খ্রিস্টাব্দ) রচনা বলে জানা যায়।

লেখক
কেউ কেউ আদি শঙ্করকে এই গ্রন্থের রচয়িতা মনে করলেও সাধারণত ভারতী তীর্থকে (১৩৫০ খ্রিস্টাব্দ) এই গ্রন্থের রচয়িতা মনে করা হয়। এই বইটির অপর নাম বাক্যশুদ্ধ। এটি অবশ্য আদি শঙ্করেরই রচনা।

বিষয়বস্তু
দৃগ্‌-দৃশ্য-বিবেক গ্রন্থে ৪৬টি শ্লোক আছে।  বইটিতে দ্রষ্টা (‘দৃগ্‌’) ও দৃষ্টের (‘দৃশ্য’) মধ্যে দ্বৈতবোধ নিয়ে অনুসন্ধানমূলক প্রশ্ন তোলা হয়েছে। সেই সঙ্গে সবিকল্প ও নির্বিকল্প সমাধির বিবরণ এবং আত্মা ও ব্রহ্মের পরিচয় দেওয়া হয়েছে।

আরও দেখুন
 আত্মানুসন্ধান
 অজাতিবাদ

পাদটীকা

সূত্র

মুদ্রিত সূত্র

ওয়েব-সূত্র

আরও পড়ুন
 arshabodha.org, Drig Drishya Viveka
 
 International Vedanta Mission, Drig-Drishya Viveka

বহিঃসংযোগ
 arshabodha.org, Swami Tadatmananda's lectures on Adi Shankaracharya's Drig Drishya Viveka
 Infinity Foundation, Seer-Seen Discrimination
 Happines of Being blogspot, Dṛg-dṛśya-vivēka: distinguishing the seer from the seen

অদ্বৈত বেদান্ত
অদ্বৈত বেদান্ত গ্রন্থ